เงินบาทแข็งค่า นักบริหารเงินให้กรอบวันนี้ 35.65-35.85 บาท/ดอลลาร์
เงินบาทล่าสุด ณ เวลา 13.57 น. อยู่ที่ระดับ 35.65 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.78 บาท/ดอลลาร์ ด้านนักบริหารเงินคาดวันนี้เงินบาทจะเคลื่อนไหวในกรอบ 35.65-35.85 บาท/ดอลลาร์
20 พ.ย. 2558

ผู้สื่อข่าวรายงานว่า เงินบาทล่าสุด ณ เวลา 13.57 น. อยู่ที่ระดับ 35.65 บาท/ดอลลาร์ ซึ่งเป็นการแข็งค่าจากช่วงเช้าที่เงินบาทเปิดตลาดที่ระดับ 35.78 บาท/ดอลลาร์ โดยนักบริหารเงิน คาดว่าวันนี้เงินบาทจะเคลื่อนไหวในกรอบ 35.65-35.85 บาท/ดอลลาร์
“เงินบาทแข็งค่าแรง คาดว่ามาจากการที่ตลาดค่อนข้างมั่นใจว่าเฟดน่าจะขึ้นดอกเบี้ยแน่นอน จากวานนี้ (19 พ.ย.) มีแรงซื้อหุ้นทั่วโลกทำให้หุ้นบวกทั้งภูมิภาค ประกอบกับเหตุผลทางเทคนิเคิลด้วยเมื่อวันก่อนเงินบาทขึ้นไปแตะ 36 แต่ยืนไม่ไหว พอลงมาหลุด 35.90 คนก็เทขายกันลงมา ลงมาค่อนข้างแรง หลุด 35.75 มาที่ 35.73” นักบริหารเงิน กล่าว